David M. Rivas: Ye perdifícile arrepostiar a esta entruga. Yo creyo que lasturianu mediu tien tanta conciencia identitaria que nun-y esmolez la so perda, porque nun lo ve. El nuesu pueblu nun ye consciente de que muerre porque se ve mui vivu. Vas a un chigre y ves lo mesmo que víen los güelos o los bisgüelos, la llingua sigui viva ensin necesidá de protección ya oficialidá, Pelayu y la Santina son el nuesu panteón cristianu-paganu, siguin habiendo vaques y pumares, Cuideiru sigui siendo un pueblu guapísimu yal Dobra cuerre como siempres, y munches coses más. Por si fore poco baillamos la danza prima na playa de Xixón, facemos noites celtas nes bárcenes del Eo y Nuberu y Los Berrones siguen ehí.